  **VOLITVE 2024**

# Gospodinjska 6, 1000 Ljubljana

tel.: (01) 51 366 00

## E-pošta: kgzs@kgzs.si

##  [www.kgzs.si](http://www.kgzs.si)

**VOLITVE V ORGANE KGZS 2024**

**NAJPOGOSTEJŠA VPRAŠANJA IN ODGOVORI**

1. **Kateri predpisi urejajo volitve?**

Za volitve v Svet KGZS in v trinajst svetov območnih enot KGZS se uporabljajo naslednje pravne podlage:

* Zakon o Kmetijsko gozdarski zbornici Slovenije (ZKGZ, Uradni list RS, št 69/04- UPB1, 26/08, 7/09- odl. US, 36/20 – ZIUPKGP, 109/23, 33/24 – odl. US)
* Statut Kmetijsko gozdarske zbornice Slovenije (Uradni list RS, št. 75/12 – UPB2 in 25/15)

38. člen ZKGZ določa, da se »Glede dela volilnih organov, potrjevanja kandidatur in postopka izvedbe glasovanja ter rokov za uveljavljanje varstva volilne pravice, se smiselno uporabljajo določbe zakona, ki ureja volitve v Državni zbor. Glede postopkov uveljavljanja varstva volilne pravice se smiselno uporabljajo določbe zakona, ki ureja splošni upravni postopek«

* Zakon o volitvah v državni zbor (ZVDZ Uradni list RS, št. 109/06 - UPB, 54/07 - odl. US, 35/14 - odl. US, 23/17, 29/21, 12/24)
* Zakon o splošnem upravnem postopku (ZUP, Uradni list RS, št. 24/06 - UPB, 105/06 - ZUS-1, 126/07, 65/08, 8/10, 82/13, 36/20 - ZZUSUDJZ, 61/20 - ZZUSUDJZ-A, 175/20 - ZIUOPDVE, 203/20 - ZIUPOPDVE, 3/22 - ZDeb)

Za sestavo volilnega imenika se smiselno uporabljajo določbe:

# Zakon o evidenci volilne pravice (ZEVP-2, Uradni list RS, št. 98/13, 12/24 - ZVDZ-E)

1. **Razpis volitev**

# Volitve je razpisal Upravni odbor KGZS s Sklepom o razpisu volitev v svet Kmetijsko gozdarske zbornice Slovenije in v svete območnih enot Kmetijsko gozdarske zbornice Slovenije v letu 2024 (Uradni list RS, št. 55/24 – UPB), ki vsebuje določbe Sklepa o razpisu volitev v svet Kmetijsko gozdarske zbornice Slovenije in v svete območnih enot Kmetijsko gozdarske zbornice Slovenije v letu 2024 (Uradni list RS, št. 43/24) in Sklepa o spremembah Sklepa o razpisu volitev v svet Kmetijsko gozdarske zbornice Slovenije in v svete območnih enot Kmetijsko gozdarske zbornice Slovenije v letu 2024 (Uradni list RS, št. 55/24)

1. **Zakaj so volitve v organe KGZS šele oktobra?**

# Volitve v KGZS so bile od leta 2000 do leta 2016 tradicionalno izvedene meseca maja. V letu 2020 je zaradi epidemije COVID-19 Državni zbor v Zakonu o interventnih ukrepih na področju kmetijstva, gozdarstva in prehrane (ZIUPKGP, Uradni list RS, št 36/20), v 7. členu mandat organom Kmetijsko gozdarske zbornice Slovenije podaljšal do 1. novembra 2020. V skladu s to določbo so bile volitve leta 2020 izvedene v dalje volitve jeseni.

1. **Kako je razdeljena Slovenija na volitvah v organe KGZS?**

Za potrebe volitev je zakonsko določenih trinajst volilnih enot, ki obsegajo enaka območja kot območne enote KGZS in sicer:

1. volilna enota: Nova Gorica
2. volilna enota: Koper
3. volilna enota: Kranj
4. volilna enota: Ljubljana
5. volilna enota: Kočevje
6. volilna enota: Postojna
7. volilna enota: Novo mesto
8. volilna enota: Brežice
9. volilna enota: Celje
10. volilna enota: Ptuj
11. volilna enota: Maribor
12. volilna enota: Slovenj Gradec
13. volilna enota: Murska Sobota

1. **Kako potekajo volitve?**

Na volitvah v organe KGZS volijo dve volilni skupini. Prvo volilno skupino sestavljajo vse fizične osebe – članice KGZS, drugo volilno skupino pa pravne osebe – članice KGZS.

Fizične osebe volijo v svet KGZS svetnike iz svoje območne (volilne) enote. Število svetnikov, ki se voli, je odvisno od števila članov v tej volilni (območni) enoti. Prav tako fizične osebe volijo od števila članov odvisno število svetnikov sveta območne enote.

Pravne osebe volijo po enega predstavnika v svet KGZS iz vsake volilne enote in enega predstavnika v vsak svet območne enote (13).

1. **Kdaj bodo volitve oziroma dan glasovanja? (pravna podlaga: Razpis volitev)**

Volitve bodo v prvi volilni skupini – fizične osebe **v nedeljo, 6. oktobra 2024** od 7. do 19. ure. Predčasno glasovanje za fizične osebe bo možno **v sredo, 2.oktobra 2024**  od 9. do 17. ure.

Volitve v drugi volilni skupini – pravne osebe, bodo **v sredo, 2.oktobra 2024**  od 9. do 17. ure.

1. **Kje bodo volitve oziroma glasovanje?**

Za fizične osebe bodo volitve potekale na cca 255 voliščih po vsej Sloveniji. Vsi volilni upravičenci bodo domov dobili obvestilo na katerem bo navedeno volišče, kjer bodo lahko glasovali **6. oktobra 2024** in predčasno volišče, kjer bodo lahko glasovali **2.oktobra 2024** .

Za pravne osebe bo na voljo 13 volišč na sedežih volilnih komisij volilnih enot, kjer bodo elektorji (predstavniki pravnih oseb) lahko **2.oktobra 2024** oddali svoj glas.

1. **Koga se bo volilo? (pravna podlaga: Razpis volitev, ZKGZ)**

Volilo se bo:

* + člane sveta KGZS (in sicer 44 članov predstavnikov fizičnih oseb in 13 članov predstavnikov pravnih oseb)
	+ člane svetov območnih enot (OE) KGZS (v vsak svet OE od 8 do 12 članov – odvisno od števila članov v tej OE in enega predstavnika pravnih oseb).
1. **Koliko članov organov se voli?**

V svet KGZS ali svet OE se voli različno število članov iz skupine fizičnih oseb in po en predstavnik pravnih oseb.

* + **V svet KGZS** se v skupini fizičnih oseb voli iz vsake OE en svetnik na začetih 3000 članov KGZS v tej OE in sicer: **(pravna podlaga: 13. člen ZKGZ)**
* 1. volilna enota Nova Gorica: 4 člane,
* 2. volilna enota Koper: 3 člane,
* 3. volilna enota Kranj: 3 člane,
* 4. volilna enota Ljubljana: 6 članov,
* 5. volilna enota Kočevje: 2 člana,
* 6. volilna enota Postojna: 2 člana,
* 7. volilna enota Novo mesto: 4 člane,
* 8. volilna enota Brežice: 3 člane,
* 9. volilna enota Celje: 4 člane,
* 10. volilna enota Ptuj: 4 člane,
* 11. volilna enota Maribor: 2 člana,
* 12. volilna enota Slovenj Gradec: 3 člane,
* 13. volilna enota Murska Sobota: 4 člane.
* **Sveti območnih enot** imajo naslednje število članov: območne enote, ki imajo do 6000 članov zbornice, imajo 9 članov sveta (8 s strani fizičnih oseb +1 s strani pravnih oseb) od 6001 do 12000 članov zbornice, imajo 11 članov sveta (10 + 1), 12001 do 18000 članov zbornice, imajo 13 članov sveta (12+1) **(pravna podlaga: 45. člen Statuta KGZS):**
* 1. volilna enota Nova Gorica: 10 članov,
* 2. volilna enota Koper: 10 članov,
* 3. volilna enota Kranj: 10 članov,
* 4. volilna enota Ljubljana: 12 članov,
* 5. volilna enota Kočevje: 8 članov,
* 6. volilna enota Postojna: 8 članov,
* 7. volilna enota Novo mesto: 10 članov,
* 8. volilna enota Brežice: 10 članov
* 9. volilna enota Celje: 10 članov,
* 10. volilna enota Ptuj: 10 članov,
* 11. volilna enota Maribor: 8 članov
* 12. volilna enota Slovenj Gradec 10 članov,
* 13. volilna enota Murska Sobota: 10 članov.
1. **Kdo lahko na volitvah sodeluje? (pravna podlaga: 28. člen ZKGZ)**

V skupini fizičnih oseb lahko na volitvah kot kandidati ali volivci sodelujejo člani KGZS, ki bodo na dan glasovanja stari najmanj 18 let**.**

V skupini pravnih oseb volilno pravico izvršuje članica KGZS – pravna oseba. Kandidat, ki ga članica predlaga in elektor, ki ga pooblasti članica, da v njenem imenu glasuje, mora biti na dan glasovanja star najmanj 18 let.

1. **Ali je kakšna prepoved, kdo ne sme kandidirati?**

Na volitvah v organe KGZS **ni več nobene omejitve pasivne** (pravico biti voljen) ali aktivne (pravico voliti) volilne pravice – razen polnoletnosti:

* z **Odločbo US RS št. U-I-25/08-11**, z dne 15.1.2009, je bila razveljavljena določba 12. člena ZKGZ, ki je omejevala mandat obveznih organov na največ dva mandata,
* z **Odločbo US RS št. U-I-216/23-12**, z dne 4. 4. 2024, je bil razveljavljen peti odstavek 12. člena ZKGZ, ki je ki je bil v ZKGZ vnesen jeseni 2023 in je določal, da v svet KGZS in v svet območne enote KGZS ne morejo biti izvoljene osebe, ki so ob izvolitvi oziroma imenovanju ali v obdobju dveh let pred tem bile:
* člani organov političnih strank na državni ravni;
* poslanci Evropskega parlamenta in funkcionarji v Evropski komisiji in Evropskem svetu;
* predsednik republike, predsednik vlade, ministri in državni sekretarji, poslanci, poklicni župani;
* generalni direktorji in generalni sekretarji ministrstev, direktorji organov v sestavi ministrstev in vladnih služb, generalni direktor in direktorji generalnih direktoratov v Evropski komisiji, direktorji občinske uprave ali tajniki občine.
1. **Kje lahko dobim odgovore na vprašanja o volitvah?**

Vsi dokumenti za volitve se sproti objavljajo na internetni strani zbornice [www.kgzs.si](http://www.kgzs.si), informacije pa se lahko dobi tudi na sedežu KGZS, Gospodinjska 6, in po telefonu 01 51 366 00.

1. **Kje lahko vidim ali sem član KGZS?**

Vsi člani KGZS, tako obvezni kot prostovoljni so vpisani v volilni imenik KGZS, ki se razgrne najkasneje 20 dni po razpisu volitev (najkasneje 31. avgusta 2024) na sedežih 13 – ih območnih enot KGZS. Tam lahko člani vpogledajo v imenik in ugotovijo ali so vpisani, ali so pravilno vpisani in podobno. Pomembno je, da se vsi, ki niso prepričani, da so člani, prepričajo o članstvu tako, da vpogledajo v volilni imenik. To velja zlasti za tiste, ki nameravajo kandidirati na volitvah, dati podporo kakšni od list in se udeležiti glasovanja.

Pri tem je potrebno opozoriti, da se volilnega imenika zaradi varstva osebnih podatkov ne sme fotografirati ali kako drugače reproducirati.

1. **Kaj lahko naredim, če me ni v volilnem imeniku?**

Vsak volivec lahko vpogleda v podatke, ki se o njem vodijo v evidenci volilne pravice. Volivec lahko zahteva vpis, če ni vpisan v evidenco volilne pravice, ali popravek, če je vpisan z napačnimi podatki. Na mestih, kjer so razgrnjeni volilni imeniki so na voljo tudi obrazci, na katerih se lahko zahteva popravo volilnih imenikov.

Zahtevke za popravo volilnega imenika je potrebno poslati na sedež Komisije za sestavo volilnega imenika KGZS, Gospodinjska 6, do 21. septembra 2024.

1. **Kako lahko kandidiram – fizične osebe? (pravna podlaga: 35. člen ZKGZ, 64. člen ZKGZ)**

Pri fizičnih osebah se kandidira tako, da se v predpisanem roku vloži kandidaturo. Kandidaturo v skupini fizičnih oseb lahko vložijo:

* + - * skupina članov zbornice, ki mora kandidaturi predložiti najmanj 20 podpisov članov zbornice iz volilne enote,
			* organizacije kmetov (organizacije, ki so organizirane kot društva na področju kmetijstva), ki morajo kandidaturi predložiti najmanj 10 podpisov članov zbornice iz volilne enote.
1. **Do kdaj in kam lahko vložim kandidaturo – fizične osebe? (pravna podlaga: Razpis volitev, ZKGZ)**

Kandidaturo je potrebno vložiti Volilni komisiji zbornice najkasneje do 11.septembra 2024 do 24h na sedežu KGZS, Gospodinjska ulica 6, Ljubljana. To se lahko naredi tako, da se jo odda priporočeno na pošto ali pa osebno prinese na sedež KGZS. Pomembno je, da mora biti kandidatura do 11. septembra 2024 do 24h na sedežu KGZS. V primeru, da se jo odda po pošti, je potrebno paziti, da se jo odda dovolj zgodaj, da do 11. septembra 2024 do 24h prispe na sedež KGZS oz. da se jo osebno prinese na KGZS do 11. septembra 2024 do 24h. Ne velja namreč datum oddaje na pošto (štampiljka na ovojnici) ampak kdaj ovojnica prispe na sedež KGZS.

1. **Kako vložim kandidaturo – fizične osebe?**

Priporoča se, da se kandidaturo vloži na instrukcijskem obrazcu za vlaganje kandidatur, ki so na voljo na spletni strani [www.kgzs.si](http://www.kgzs.si). In sicer se:

* izpolni obrazec **F4:** Obrazec kandidature fizične
* priloži obrazec **F5:** Soglasje fizične osebe
* priloži obrazec **F6**: Seznam podpornikov
* če je listo kandidatov določila organizacija kmetov se priloži tudi potrdilo o vpisu v register organizacij, statut oziroma druga pravila, po katerih je bila določena lista kandidatov in zapisnik o delu organa organizacije kmetov, ki je določil listo kandidatov
1. **Kaj mora vsebovati kandidatura za fizične osebe?**

Za vlaganje kandidatur so na voljo obrazci, ki pa niso obvezni, tako, da se lahko kandidatura vloži tudi v drugi obliki, vendar mora vsebovati vse predpisane vsebine, zato se priporoča, da se kandidature vlagajo na obrazcih, ki so na voljo na spletni strani [www.kgzs.si](http://www.kgzs.si).

Kandidatura za fizične osebe mora vsebovati:

* Oznako, za kateri organ je kandidatura namenjena (svet KGZS, svet OE),
* Ime predlagatelja (ime oz. naziv organa organizacije kmetov, ki je določil listo - zbor članov, svet društva, odbor ipd. - ali volivca, če gre za listo volivcev),
* Ime liste kandidatov (če je listo kandidatov določila organizacija kmetov, je ime liste enako imenu organizacije kmetov. Če so listo kandidatov določili člani zbornice s podpisovanjem, se šteje za ime liste ime in priimek prvopodpisanega.),
* Osebne podatke kandidatov ( ime, priimek, rojstne podatke, naslov),
* Ime predstavnika liste (to je oseba s katero kontaktira Volilna komisija in ne sme biti kandidat).

 Kandidaturi je potrebno priložiti:

* soglasja kandidatov,
* če je listo kandidatov določila organizacija kmetov tudi potrdilo o vpisu v register organizacij, statut oziroma druga pravila, po katerih je bila določena lista kandidatov in zapisnik o delu organa organizacije kmetov, ki je določil listo kandidatov.
* seznam članov KGZS, ki podpirajo listo kandidatov (če kandidatno listo vlaga organizacija kmetov – društvo, mora biti 10 podpisnikov, drugače pa 20 podpisnikov). Podpisniki morajo imeti stalno bivališče na območju območne enote, za katero se kandidature vlagajo.

Ker se posamezniki, ki podpišejo (dajo podporo) kandidaturo, lahko zmotijo v prepričanju, ali so člani, se priporoča, da obrazec podpore podpiše več članov, kot je zahtevano, tako, da če kdo ni član, da je še vedno dovolj podpisnikov, ki so člani.

1. **Kako se določi ime kandidatne liste – fizične osebe?**

Če je listo kandidatov določila organizacija kmetov, je ime liste enako imenu organizacije kmetov (društva). Organizacija kmetov določi kandidate po postopku, določenem z njenimi pravili.

Če so listo kandidatov določili člani zbornice s podpisovanjem, se šteje za ime liste ime in priimek prvopodpisanega (tisti, po komer naj se imenuje lista, naj se torej prvi podpiše na seznam podpornikov. Če npr. listo prvi podpiše XY, se bo lista imenovala »Lista XY«. )

1. **Kdo lahko podpiše obrazec podpore kandidaturam fizičnih oseb?**

Obrazec podpore lahko podpišejo člani zbornice, ki imajo stalno bivališče na območju območne enote, za katero se kandidatura vlaga.

Kandidaturi je potrebno predložiti seznam najmanj 10-ih podpisnikov v primeru, da jo vlaga organizacija kmetov. V primeru, da kandidaturo vlaga skupina članov, je potrebno priložiti najmanj 20 podpisov.

Ker se posamezniki, ki podpišejo kandidaturo, lahko zmotijo v prepričanju, ali so člani, se priporoča, da obrazec podpore podpiše več članov, kot je zahtevano, tako, da če kdo ni član, da je še vedno dovolj podpisnikov, ki so člani.

1. **Koliko je lahko kandidatov na listi – fizične osebe?**

Na kandidaturi je lahko najmanj 1 kandidat in največ toliko kandidatov, kolikor se jih voli v organ, v katerega se kandidira.

|  |  |  |
| --- | --- | --- |
| **OBMOČNE - VOLILNE ENOTE**  | SVET KGZS | **SVETI OBMOČNIH ENOT** |
| **Štev. voljenih članov** | **Štev. kandidatov na kandidat. listi** | **Štev. voljenih članov** | **Štev. kandidatov na kandidat. listi** |
| 1. NOVA GORICA | **4** | 1-4 | **10** | 1-10 |
| 2. KOPER | **3** | 1-3 | **10** | 1-10 |
| 3. KRANJ | **3** | 1-3 | **10** | 1-10 |
| 4. LJUBLJANA | **6** | 1-6 | **12** | 1-12 |
| 5. KOČEVJE | **2\*** | 1-2 | **8** | 1-8 |
| 6. POSTOJNA | **2\*** | 1-2 | **8** | 1-8 |
| 7. NOVO MESTO | **4** | 1-4 | **10** | 1-10 |
| 8. BREŽICE | **3** | 1-3 | **10** | 1-10 |
| 9. CELJE | **4** | 1-4 | **10** | 1-10 |
| 10. PTUJ | **4** | 1-4 | **10** | 1-10 |
| 11. MARIBOR | **2\*** | 1-2 | **8** | 1-8 |
| 12. SLOVENJ GRADEC | **3** | 1-3 | **10** | 1-10 |
| 13. MURSKA SOBOTA | **4** | 1-4 | **10** | 1-10 |

\* v območnih enotah, kjer se voli eden ali dva člana sveta, se voli po večinskem sistemu (obkroži se ime kandidata) in ne po proporcionalnem (obkroži se listo kandidatov).

1. **Kako vložim kandidaturo – pravne osebe?**

Pri pravnih osebah kandidaturo lahko vloži pravna oseba – članica zbornice.

 Kandidatura se vloži tako, da se:

* izpolni obrazec **P4:** Obrazec kandidature fizične
* priloži obrazec **P5:** Soglasje pravne osebe
1. **Kaj mora vsebovati kandidatura za pravne osebe?**

Kandidatura za pravne osebe mora vsebovati:

* Oznako, za kateri organ je kandidatura namenjena (svet KGZS, svet OE, odbor izpostave),
* Ime predlagatelja (ime oz. naziv pravne osebe),
* Osebne podatke kandidata ( ime, priimek, rojstne podatke, naslov),
* Ime predstavnika kandidature (to je oseba s katero kontaktira Volilna komisija in ne sme biti kandidat).
1. **Kdaj se vlagajo kandidature – pravne osebe?**

Rok za vložitev kandidatur je **7. september 2024 do 24.00**. Pri tem je potrebno opozoriti, da velja rok dospetja, torej kandidature morajo biti na sedežu KGZS do **7. septembra 2024 do 24.00** in ne velja, če so na ta dan oddane na pošto.

1. **Kdo na volitvah ne more kandidirati?**

Omejitve kandidiranja ni več – glej točko 11. Na volitvah lahko torej kandidirajo vsi, ki so vpisani v volilni imenik KGZS in bodo na dan **7. septembra 2024 do 24.00** stari najmanj 18 let.

1. **Kaj se dogaja s kandidaturami po vložitvi?**

Volilna komisija pregleda vse prispele kandidature in sicer ali so pravočasne in vložene v skladu z zakonom. O vsaki kandidaturi odloči z odločbo: jo potrdi, delno potrdi, zavrne ali delno zavrne. Med vsemi potrjenimi kandidaturami se izžreba vrstni red kandidatnih list oziroma kandidatov na glasovnicah. Razglas potrjenih kandidatur se bo objavil na internetni strani KGZS najkasneje 14.9.2024 za pravne in 18.9.2024 za fizične osebe in pa v septembrski številki Zelene dežele.

1. **Kako bom vedel kje in kdaj voliti?**

Vsi člani iz skupine fizičnih in pravnih oseb z volilno pravico bodo konec septembra po pošti dobili obvestilo, kdaj in kje lahko volijo.

1. **Kaj če ne dobim vabila na volitve?**

Če posamezen član ne dobi vabila na volitve, lahko preveri, če je vpisan v volilni imenik. Tudi če ni vpisan, lahko, če je seveda član in to ugotovi Komisija za volilni imenik, glasuje na volišču na podlagi potrdila Komisije za volilni imenik.

1. **Kdaj bo znan novi predsednik KGZS?**

Predsednika KGZS izvoli svet KGZS izmed članov Sveta. Konstitutivna seja sveta KGZS se predvideva konec oktobra in takrat bo znano, kdo bo predsednik KGZS.

1. **Kdo bo izvolil upravni odbor KGZS?**

Upravni odbor KGZS je prav tako organ, ki ga na konstitutivni seji sveta izvolijo svetniki. Svetniki volijo tudi nadzorni odbor, častno razsodišče in stalno arbitražo.

1. **Ali lahko ista oseba kandidira za člana sveta zbornice na eni listi, ki jo vloži ena organizacija kmetov, za člana sveta območne enote pa na drugi listi, ki jo vloži druga organizacija kmetov oziroma skupina članov zbornice?**

Lahko, ker gre za različne volitve.

1. **Ali lahko ista oseba kandidira za isti organ na dveh različnih listah?**

Ne. Če Volilna komisija ugotovi, da se pri kandidaturah za isti organ (torej svet zbornice ali svet OE) ena oseba pojavlja na listah oz. kandidaturah različnih predlagateljev, o tem obvesti predstavnika liste oz kandidature, upošteva pa tisto kandidaturo, ki je bila določena prej.

1. **Ali lahko dve ali več pravnih oseb, ki so članice zbornice, določi istega predstavnika (elektorja) tako, da ima ta toliko glasov, kolikor pravnih oseb, članic zbornice, zastopa?**

Po sklepu Volilne komisije KGZS lahko, ker volilna pravica pripada pravni osebi in se ona odloči koga pooblasti, da v njenem imenu odda glas.

1. **Ali lahko dve ali več pravnih oseb, ki so članice zbornice, predlaga kot kandidata za predstavnika pravnih oseb isto osebo?**

Lahko.

1. **Ali je treba podpisni list najmanj 10 oziroma najmanj 20 članov zbornice za volitve v prvi volilni skupini priložiti v originalu za vsako raven organov zbornice (svet zbornice, svet območne enote).**

Zaželeno je, drugače pa zadostuje tudi, da je k eni vlogi priložen original, k drugi pa kopija, s tem, da je treba označiti, kje se nahaja original.

KMETIJSKO GOZDARSKA ZBORNICA SLOVENIJE

VOLILNA KOMISIJA

Gospodinjska ulica 6, 1000 Ljubljana